Hannu Manninen

Hannu Kalevi Manninen (født 1978) er en finsk tidligere kombinertløper.

Han debuterte internasjonalt i OL 1994 på Lillehammer, før han var fylt 16 år. Per 2006 er han Finlands yngste deltaker noensinne i et vinter-OL. Han ble juniorverdensmester i 1995 og 1998.

Manninen vant verdenscupen sammenlagt fire ganger (2004, 2005, 2006 og 2007), og han vant 48 seire i enkeltrenn. Til tross for Manninens dominans gjennom flere år, lyktes han ikke med å vinne en individuell medalje i noe mesterskap før VM 2007 da han vant gull i sprintøvelsen. Manninens styrke var først og fremst i langrennssporet, og han hadde en fryktet spurt. Han deltok jevnlig i langrennskonkurranser, også i verdenscupen – vanligvis i sprint. I OL i 2002 ble han nr. 8 i sprintlangrenn.

Langrennsløperen Pirjo Muranen er Hannus søster.

Manninen bestemte seg i juni 2011 for å legge opp.Hannu Manninen legger opp Dagbladet Han hadde da tatt utdannelse som pilot og fikk etter hvert jobb i Finnair. I 2016 gjorde han imidlertid comeback med mål om å kunne representere Finland i VM på ski 2017 på hjemmebane i Lahtis.Kombinertkongen tilbake etter nesten seks års pause: – Håper jeg ikke dummer meg ut Dagbladet Finsk kombinertsport var på dette tidspunktet nede i en bølgedal etter at man ikke hadde klart å erstatte de store profilene som herjet i verdenscupen og mesterskapene på 2000-tallet. Konkurransen om plassene på VM-laget var derfor ikke verre enn at Manninen klarte å komme med i Finlands tropp.Finsk kombinertlegende klar for Lahti  sporten.com

 Meritter 
 VM 1997 – sølv i lagøvelsen
 OL 1998 – sølv i lagøvelsen
 VM 1999 – gull i lagøvelsen
 VM 2001 – bronse i lagøvelsen
 OL 2002 – gull i lagøvelsen
 VM 2003 – bronse i lagøvelsen
 OL 2006 – bronse i lagøvelsen
 VM 2007 – gull i lagøvelsen
 VM 2007 – gull i sprintkonkurransen

 Se også 
 Liste over mestvinnende verdenscupvinnere i skisport

 Referanser 

 Eksterne lenker 



Kategori:Finske kombinertløpere
Kategori:Olympiske mestere for Finland
Kategori:Olympiske sølvmedaljevinnere for Finland
Kategori:Olympiske bronsemedaljevinnere for Finland
Kategori:Verdensmestere i kombinert
Kategori:Deltakere for Finland under Vinter-OL 1994
Kategori:Kombinertløpere under Vinter-OL 1994
Kategori:Deltakere under Ski-VM 1997
Kategori:Deltakere for Finland under Vinter-OL 1998
Kategori:Kombinertløpere under Vinter-OL 1998
Kategori:Deltakere under Ski-VM 1999
Kategori:Deltakere under Ski-VM 2001
Kategori:Deltakere for Finland under Vinter-OL 2002
Kategori:Kombinertløpere under Vinter-OL 2002
Kategori:Langrennsløpere under Vinter-OL 2002
Kategori:Deltakere under Ski-VM 2003
Kategori:Deltakere under Ski-VM 2005
Kategori:Medaljevinnere under Vinter-OL 2006
Kategori:Deltakere for Finland under Vinter-OL 2006
Kategori:Kombinertløpere under Vinter-OL 2006
Kategori:Deltakere under Ski-VM 2007
Kategori:Deltakere for Finland under Vinter-OL 2010
Kategori:Kombinertløpere under Vinter-OL 2010
Kategori:Deltakere for Finland under Vinter-OL 2018
Kategori:Kombinertløpere under Vinter-OL 2018
Kategori:Deltakere under Ski-VM 2011
Kategori:Deltakere under Ski-VM 2017
Kategori:Personer fra Rovaniemi
Kategori:Olympiske mestere i kombinert
Kategori:Olympiske sølvmedaljevinnere i kombinert